Küünileiud on asi, mis tekitab sageli rohkem küsimusi, kui on vastuseid. Kes jätab auto(d) kuuri ja unustab? Olgu, võib olla mõni kummaline erak oma ühe auto, millest keegi ei tea või narkoparuni pensionisammas, millest ta enne vägivaldset surma ei jõua rääkida.
Aga 11 tuliuuut 5. seeria BMWd aastast 1994? Just selline leid tehti Bulgaarias. 10 sedaani ja 1 universaal olid väidetavalt planeeritud rendiautodeks, aga mingil põhjusel ei võetud kunagi kasutusele. Enamike tähiseks on 520, aga on ka mõned võimsamad 525 mudelid.
5. seeria oli Ida-Euroopas luksusauto
Tasub meenutada, et 5. seeria BMW 90ndate Ida-Euroopa riigis oli ikka väga kõva sõna, seega paneb selline leid veelgi enam küsivalt kulme kergitama.